Sydlišćo Wossinka słuša gmejnje Jabłońc/Kromola a leži direktnje při braniborskej krajnej mjezy blisko Běłeje Wody k Sakskej. Blisko sydlišća nadeńdźemy jěchanski dwór „Zum Tannengrund“, kotryž Ines Lisk wobhospodarja. Něhdy bě na samsnym městnje burski statok, wo kotryž so wjacore generacije Liskec swójby starachu. Priwatny ratarski zawod přeńdźe najprjedy do rukow prodrustwa typa I. Pozdźišo dźěłaše přichodna mać Ines Lisk w běrnjacym domje Brězowsko-Jabłońčansko-Źěwinkskeho agrarneho drustwa. Wšitke wsy přisłušachu Choćebuskemu wobwodej. Tež lěsnistwo, w kotrymž přichodny nan dźensnišeje mějićelki jěchanskeho dwora we Wossince dźěłaše, měješe Choćebuske zarjadnistwo na starosći.
szl_Latn